open-index/open-wikipedia-markdown huggingface dataset:
আলসিবিয়াদে ফাঞ্চুল্লো আ স্কলা

**আলসিবিয়াদে ফাঞ্চুল্লো আ স্কলা ** () হল একটি ইতালীয় সংলাপ। এই সংলাপটির রচয়িতার নাম জানা যায় না। ১৬৫২ সালে এটি প্রকাশিত হয়েছিল। সংলাপটি কিছুটা প্লেটোনিক সংলাপের অনুকরণে রচিত। এটি সমকামী সডোমির (পায়ুকামিতা) সমর্থনে রচিত হয়। সংলাপটির পটভূমি প্রাচীন এথেন্স। এই সংলাপের শিক্ষক চরিত্রটিকে সক্রেটিসের আদলে উপস্থাপনা করা হয়েছে। তিনি তার অন্যতম ছাত্র অ্যালসিবায়াডেসের সঙ্গে সম্পর্ক স্থাপন করতে চাইছিলেন। অ্যালসিবায়াডেস তার প্রস্তাবে সম্মত হচ্ছিলেন না। তিনি অলংকারের প্রয়োগ ও সোফিস্ট্রির সকল প্রকার কৌশল গ্রহণ করে তাকে নিরস্ত করার চেষ্টা করছিলেন। তার যুক্তি ছিল প্রকৃতি দেবী আমাদের যৌনাঙ্গগুলি দান করেছেন আমাদের নিজেদের উপভোগ করার জন্য। অন্য উপায়ে সেগুলি ব্যবহার করলে তারই অপমান করা হয়। তিনি গ্রিক পুরাণ ও সংস্কৃতি থেকে উদাহরণ দেখান। সেই সঙ্গে সদোম ও গোমোরাহ গল্প-ভিত্তিক উদাহরণও প্রদর্শন করেন। এই সংলাপটি হল "বালকামী স্বপ্নের একটি বলপূর্বক যাত্রা এবং বিংশ শতাব্দীর পূর্বে লিখিত এই বিষয়ের উপর সর্বাপেক্ষা সৎ ও সর্বাপেক্ষা দ্ব্যর্থতামুক্ত রচনা।" এটিকে বলা হয় "প্রথম সমকামী উপন্যাস।"

বহু বছর এই সংলাপটির রচয়িতার নাম রহস্যাবৃত ছিল। প্রথম দিকে এই রচনাটি পিয়েত্রো আরেন্টিনোর রচনা হিসেবে চিহ্নিত করা হত। কিনতি ১৮৮৮ সালে একটি নিবন্ধে অ্যাকিলি নেরি এই রচনার লেখক হিসেবে অ্যান্টোনিও রোক্কো নামে এক স্বাধীনচেতা যাজক ও দার্শনিককে চিহ্নিত করেন। এই ব্যক্তি জিওভান বাত্তিস্তা লোরেনডান কর্তৃক প্রতিষ্ঠিত অ্যাকাডেমিয়া ডেজিল ইনকগনিটি নামক সংস্থার সদস্য ছিলেন।

এই রচনাটি নির্লজ্জভাবে স্পষ্টভাষায় রচিত। বলা হয়ে থাকে, "লাম্পট্যবাদী ধারার অনুরূপ বইগুলির পরিপ্রেক্ষিতে একটি সংশয়বাদী দার্শনিক ধারার মূল অর্থে এই শব্দটিকে ব্যবহার করে এটি বোঝা আবশ্যক।"

## তথ্যসূত্র

বিষয়শ্রেণী:১৬৫২-এর বই
বিষয়শ্রেণী:সংলাপ
বিষয়শ্রেণী:পুরুষ-সমকামী কথাসাহিত্য
বিষয়শ্রেণী:বালকামী সাহিত্য
বিষয়শ্রেণী:লেখকের নাম অজ্ঞাত অবস্থায় প্রকাশিত রচনা
বিষয়শ্রেণী:এলজিবিটি ইতিহাসে ১৭শ শতাব্দী
সেভিল বিশ্ববিদ্যালয়

সেভিল বিশ্ববিদ্যালয় (ইউনিভার্সিদাদ দি সেভিলা) সেভিল, স্পেন এর মধ্যে একটি বিশ্ববিদ্যালয়। এটি ১৫০৫ খ্রিস্টাব্দে *কলেজীয় সান্তা মারিয়া দে জেসুস* নামে প্রতিষ্ঠিত হয়। এর ৬৫,০০০ সংখ্যক বর্তমান ছাত্র ধারণ ক্ষমতা আছে, এবং দেশের নির্বাচিত বিশ্ববিদ্যালয়ের মধ্যে অন্যতম।

## ইতিহাস

সেভিল বিশ্ববিদ্যালয় এর প্রতিষ্ঠিত সময় ১৫ শতকের তারিখ বা সময়কাল দেয়া হয় যখন ক্যাথলিক মোনার্স (Catholic Monarchs) এলাকাটি মোর্স( Moors) থেকে উদ্ধার করে। এটা মূলত **কলেজীয় দে সান্তা মারিয়া দে যীশু** বলা হয়। ১৫০৫ খ্রিস্টাব্দে এটিকে একটি অনুশীলন বিশ্ববিদ্যালয় হিসাবে নিশ্চিত করা হয়। বর্তমানে বিশ্ববিদ্যালয়টি প্রযুক্তি ও বিজ্ঞান গবেষণার জন্য পরিচিত। 

## সংগঠন

## লাইব্রেরি
লাইব্রেরি প্রায় ৭৭৭,০০০ ভলিউম ধারণ করে।

## তথ্যসূত্র

## বহিঃসংযোগ

*Official Website, Spanish version.
*University of Seville at Google Maps, Rectorado campus.
*

বিষয়শ্রেণী:স্পেনের বিশ্ববিদ্যালয় ও কলেজ
বিষয়শ্রেণী:১৫০৫-এ স্পেনে প্রতিষ্ঠিত
চার্লস টার্নার

**চার্লস টমাস বায়াস টার্নার** (; জন্ম: ১৬ নভেম্বর, ১৮৬২ - মৃত্যু: ১ জানুয়ারি, ১৯৪৪) নিউ সাউথ ওয়েলসের বাথার্স্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে মূলতঃ বোলারের দায়িত্ব পালন করতেন ‘চার্লি’ কিংবা ‘টেরর’ ডাকনামে পরিচিত **চার্লস টার্নার**। তাকে অস্ট্রেলিয়ার ক্রিকেটের ইতিহাসে অন্যতম সেরা বোলাররূপে গণ্য করা হয়ে থাকে।

## প্রারম্ভিক জীবন
শুরুরদিকে প্রথম-শ্রেণীর ক্রিকেটে বেশ অসফল ছিলেন তিনি। কিন্তু ১৮৮৬-৮৭ মৌসুমে ব্যাংকার হিসেবে বাথার্স্ট থেকে সিডনিতে স্থানান্তরিত হলে তার খেলার গতিধারায় আমূল পরিবর্তন আসে। মাত্র ৭ খেলায় ৭.৬৮ গড়ে ৭০টি প্রথম-শ্রেণীর উইকেট পান। ভিক্টোরিয়ার বিপক্ষে ১৮৪ রানে আট উইকেট পেলেও আলফ্রেড শয়ের নেতৃত্বাধীন দলের বিপক্ষে সুন্দর ক্রীড়াশৈলী উপস্থাপনার মাধ্যমে নিজেকে ইংরেজ ক্রিকেটে সম্প্রদায়ের সাথে পরিচিতি ঘটান।

অভিষেক টেস্টের প্রথম ইনিংসে ৬/১৫ ও দ্বিতীয় ইনিংসসহ তার বোলিং পরিসংখ্যান ছিল ৯/৯৩। অনুপযোগী পীচে সবিশেষ দক্ষতার কারণে তিনি ‘টেরর টার্নার’ ডাকনামে পরিচিতি পান। একমাত্র বোলার হিসেবে প্রথম ছয় টেস্টেই ৫০ উইকেট সংগ্রহ করেন। প্রথম অস্ট্রেলীয় বোলার হিসেবে টেস্টে ১০০ উইকেট পান। ১৮৮৭-৮৮ মৌসুমে সফরকারী ইংল্যান্ডের বিপক্ষে অনুষ্ঠিত টেস্টে ১২/৮৭ পান। সিডনি ক্রিকেট গ্রাউন্ডে তার এ বোলিং পরিসংখ্যান অদ্যাবধি সেরার মর্যাদা পাচ্ছে। শত উইকেট দখলের পর ৪ ফেব্রুয়ারি, ১৮৯৫ তারিখে সর্বশেষ টেস্টে অংশ নেন।

## অবসর
ক্রিকেট খেলা থেকে অবসর গ্রহণের পর বিংশ শতকের শুরুতে অস্ট্রেলিয়ার ক্রিকেটে প্রশাসকের দায়িত্বে পালন করেন। তার আমলে শুষ্ক মৌসুমে খেলার ব্যবস্থা করা হয় ও পীচের উন্নয়ন ঘটানো হয়।

তাদের পরিবার ইংল্যান্ডের লিডস থেকে মুক্ত অভিবাসনের অংশ হিসেবে বাথার্স্টে চলে আসেন। সেখানে তারা বেশকিছু হোটেল পরিচালনা করেন। তন্মধ্যে রয়্যাল হোটেল অদ্যাবধি টিকে রয়েছে।

## অর্জনসমূহ
১৮৮৮ ইংরেজ মৌসুমে ১১.২৭ গড়ে ২৮৩ উইকেট পান। ১৮৮২ সালে টেড পিটের গড়া রেকর্ডের চেয়ে তার এ সংখ্যাটি ৬৯টি বেশি ছিল। কেবলমাত্র ১৮৯৫ সালে টম রিচার্ডসন এবং ১৯২৮ ও ১৯৩৩ সালে টিচ ফ্রিম্যান তার তুলনায় ভালো করেছিলেন। ১৮৮৮ সালে সবগুলো খেলায় অংশ নিয়ে ৩১৪ উইকেট পেয়েছিলেন।

১৮৮৭-৮৮ অস্ট্রেলীয় মৌসুমে বারো খেলায় ১০৮ উইকেট পেয়েছিলেন যা অস্ট্রেলিয়ার যে-কোন বোলারের জন্য রেকর্ডবিশেষ। ১৮৮৮ সালে হ্যাস্টিংসে ইংরেজ একাদশের বিপক্ষে ৫০ রান খরচায় ১৭ উইকেট তুলে নেন। তন্মধ্যে ১৪জন বোল্ড, ২জন এলবিডব্লিউ ও একজন স্ট্যাম্পিংয়ের শিকার হয়েছিলেন।

১৫ ফেব্রুয়ারি, ২০০৭ তারিখে এনএসডব্লিউ ক্রিকেট দলের সার্ধ্বশত বার্ষিকী উপলক্ষে সর্বকালের দ্বাদশ খেলোয়াড়ের একজনরূপে মনোনীত হন।

## তথ্যসূত্র

## আরও দেখুন
* ভার্নন ফিল্যান্ডার
* উইজডেন বর্ষসেরা ক্রিকেটার
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ

*
*

বিষয়শ্রেণী:১৮৬২-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:সিডনি থেকে আগত ক্রিকেটার
পাহাড়ি কাশ

**পাহাড়ি কাশ** হল বহুবর্ষজীবি পাহাড়ি উদ্ভিদ। এটি ঘাস পরিবারের সদস্য। এর বৈজ্ঞানিক নাম *saccharum arundinaceum*। ইংরেজিঃ *Pin-reed grass*। পরিবার Poaceae।

## আবাসস্থল
বাংলাদেশ, ভারত, নেপাল ও মিয়ানমার এর আবাসভূমি।

## বৈশিষ্ট্য
পাহাড়ি কাশ মূলত লম্বা কাণ্ডের ঘাস। উচ্চতা ১০-১৫ ফুট। পাতার রং ধূসর-সবুজ এবং পাতার মাঝখানে সাদা বর্ণের মধ্যশিরা থাকে। এরা গুচ্ছাকারে বা ঝাড় আকারে বেড়ে ওঠে। ঝাড় কোনো বাধা না পেলে চারদিকে বিস্তৃত হয়। পাহাড়ের যেখানে পানি জমে থাকে না সেখানকার শিলা, পাথর ও বালুযুক্ত মাটিতে ভালো জন্মে। তাই পাহাড়ের ঢালে, টিলায় এদের বেশি জন্মাতে দেখা যায়। তবে পাহাড়ি নদীর কাছে এলিয়ে পড়া উপত্যকায় মাঝে মাঝে দেখা মেলে। সমতল এলাকায় এদের উপস্থিতি বিরল।

## ফুলের বর্ণনা
ইংরেজি অক্টোবর মাসের শুরুতে পাহাড়ি কাশের কাণ্ডের মাঝখান থেকে মঞ্জরি বের হয় এবং তাতে ফুল ধরে। ফুলের মঞ্জরি বেড়ে গিয়ে পাতা থেকে ২-৩ মিটার ওপরে চলে আসে। পাহাড়ি কাশফুলের রং নদীর চরে ফোটা কাশের থেকে আলাদা। পাহাড়ে যখন কাশফুল ফোটে, তখন এই বুনোফুলের চেহারা অনেকটা সবুজাভ মনে হয়। পরবর্তিতে এটি গোলাপি-রুপালি রং ধারণ করে এবং পরিণত বয়সে এর রং কিছুটা ফ্যাকাশে সাদা হয়ে যায়।

## বংশ বিস্তার
বীজের মাধ্যমে এদের বংশবিস্তার ঘটে। বাতাসের মাধ্যমে এ ঘাসের বীজ চারদিকে ছড়িয়ে পড়ে এবং বীজ থেকে নতুন চারা গজায়। তবে অত্যধিক আহরণের ফলে বর্তমানে পাহাড়ি কাশের পরিমাণ কমে যাচ্ছে।

## ব্যবহার
কাশফুলের এ প্রজাতিটি পাহাড়ি জনগোষ্ঠীর কাছে অনেক জনপ্রিয়। তারা এটি দিয়ে ঝাড়ু, ঘরের বেড়া, চাল ও ঝুড়ি তৈরি করে। পাহাড়ে ভূমিক্ষয় রোধে এটির অনেক গুরুত্বপূর্ণ ভূমিকা রয়েছে।

## বাংলাদেশে পাহাড়ি কাশ
ঘাস জাতীয় এই উদ্ভিদটি বাংলাদেশের পার্বত্য চট্টগ্রাম, কক্সবাজার ও চট্টগ্রাম এলাকার পাহাড়ে বেশি দেখা যায়।

## আরও দেখুন
* কাশফুল

## তথ্যসূত্র

বিষয়শ্রেণী:ফুল
বিষয়শ্রেণী:বাংলাদেশের ফুল
বিষয়শ্রেণী:উদ্ভিদ
বিষয়শ্রেণী:এশিয়ার উদ্ভিদ
ফাল্গুনী মুখোপাধ্যায়

**ফাল্গুনী মুখোপাধ্যায়** (৭ মার্চ ১৯০৪ — ২৫ এপ্রিল ১৯৭৫) ছিলেন একজন খ্যাতনামা বাঙালি লেখক, ঔপন্যাসিক ও সম্পাদক। এটি তার ছদ্মনাম। তার আসল নাম তারাপদ। তার বিখ্যাত উপন্যাস *চিতা বহ্নিমান* ও *শাপমোচন*। এই দুটি উপন্যাস তার পাঠক সৃষ্টিতে বড় ভূমিকা রেখেছে।

## প্রাথমিক জীবন
ফাল্গুনী মুখোপাধ্যায় ১৯০৪ সালের ৭ মার্চ ভারতের পশ্চিমবঙ্গের বীরভূম জেলার খয়রাশোলের নাকড়াকোন্দা গ্রামে জন্মগ্রহণ করেন। হেতমপুর কলেজে আই.এ. পড়ার সময়ই রাজরোষে পড়েন। পরে কলকাতার স্কটিশ চার্চ কলেজ থেকে বি.এ পাশ করেন। তার নামে ২০০৭ সালে এই গ্রামের একটি পাড়ার নামকরণ করা হয় 'ফাল্গুনী পল্লি'।

## সাহিত্যজীবন
তিনি ছিলেন বঙ্গলক্ষ্মী মাসিকপত্রের সম্পাদক। সেখান থেকেই তার সাহিত্য জীবন শুরু হয়। তার রচিত অন্যতম এবং বহুপঠিত দুটি উপন্যাস *চিতা বহ্নিমান* ও *শাপমোচন*। ১৯৫৫ সালে *শাপমোচন* উপন্যাস অবলম্বনে পরিচালক সুধীর মুখার্জি উত্তম কুমার-সুচিত্রা সেন জুটিকে নিয়ে একই নামে একটি চলচ্চিত্র নির্মাণ করেন। এছাড়া ২০০৯ সালে দুর্গা পূজা উপলক্ষ্যে বাংলাদেশী নাট্য নির্মাতা এসএম দুলাল একই নামে একটি টেলিফিল্ম নির্মাণ করেন। আহসান হাবীব নাসিম ও মেহবুবা মাহনুর চাঁদনী অভিনীত টেলিফিল্মটি এনটিভিতে প্রচারিত হয়। তার অন্যান্য উপন্যাসগুলোর মধ্যে *আকাশ বনানী জাগে*, *আশার ছলনে ভুলি*, *বহ্নিকন্যা*, *ভাগীরথী বহে ধীরে*, *মন ও ময়ূরী*, *জলে জাগে ঢেউ*, *মীরার বধূয়া*, *স্বাক্ষর*, *চরণ দিলাম রাঙায়ে* উল্লেখযোগ্য। এছাড়া প্রকাশিত হয় তার রচিত দুটি কাব্যগ্রন্থ *হিঙ্গুল নদীর কূলে* ও *কাশবনের কন্যা*।

## গ্রন্থতালিকা

উপন্যাস

চিতা বহ্নিমান

শাপমোচন

আকাশ বনানী জাগে (১৯৪৩)

আশার ছলনে ভুলি (১৯৫০)

বহ্নিকন্যা (১৯৫১)

ভাগীরথী বহে ধীরে (১৯৫১)

মন ও ময়ূরী (১৯৫২)

জলে জাগে ঢেউ (১৯৫৪)

মীরার বধূয়া (১৯৫৬)

স্বাক্ষর (১৯৫৭)

চরণ দিলাম রাঙায়ে (১৯৬৬)

বধূ

ফুলশয্যার রাত

ফাল্গুনী অমনিবাস

শ্রেষ্ঠ উপন্যাস সমগ্র

কাব্যগ্রন্থ

হিঙ্গুল নদীর কূলে (১৯৩৫)

কাশবনের কন্যা (১৯৩৮)

শিশু সাহিত্য/গোয়েন্দা উপন্যাস [৭]

পাতালের পাকচক্র

গুপ্তধনের সন্ধানে

কালো রুমাল

## তথ্যসূত্র

## বহিঃসংযোগ
* 

বিষয়শ্রেণী:১৯০৪-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:বাঙালি সাহিত্যিক
বিষয়শ্রেণী:বাঙালি লেখক
বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি কবি
বিষয়শ্রেণী:বাঙালি হিন্দু
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:বীরভূম জেলার ব্যক্তি
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
সমকামীদের স্তবগীতি

একটি **সমকামীদের স্তবগীতি** (ইংরেজি: **Gay anthem** গে অ্যান্থেম) হল এমন একটি জনপ্রিয় গান যেটি সমকামী সমাজে (বিশেষত সমকামী পুরুষদের মধ্যে) বিশেষ জনপ্রিয় অথবা যে গানটিকে সমকামী সমাজের সঙ্গে চিহ্নিত করা হয়। যদিও এই ধরনের কিছু কিছু গান এলজিবিটি সমাজের অবশিষ্ট সংশের অ্যান্থেমেও পরিণত হয়েছে। পিঙ্কের "রেইজ ইয়োর গ্লাস" প্রভৃতি বহু তালিকার শীর্ষে জনপ্রিয় গান "পুরুষ-সমকামী অধিকারের জন্য দ্ব্যর্থতাহীন সমর্থনের আশ্রয়স্থল" হিসেবে চিহ্নিত হয়েছে। "সমকামীদের স্তবগীতি" নামে চিহ্নিত সব গান সে উদ্দেশ্যে রচিত হয়নি। তবে পুরুষ-সমকামী সমাজে সেই সব গান বিশেষ জনপ্রিয়তা অর্জন করলে, সেই গানগুলি জনপ্রিয় সংগীতের একটি উপবর্গের অন্তর্ভুক্ত হয়।

সমকামীদের স্তবগীতির কথাগুলির সাধারণ বৈশিষ্ট্যগুলি হল দৃঢ়তা, মানসিক শক্তি, সমর্থন, গৌরব ও ঐক্য। ২০০২ সালে প্রকাশিত *ক্যুয়ার* বইয়ের সম্পাদকেরা দশটি উপাদানকে চিহ্নিত করেছিলেন। তাঁদের দাবি অনুসারে, এই দশটি উপাদানই হল অনেক সমকামীদের স্তবগীতির বিষয়বস্তু: "উচ্চকণ্ঠ ডিভা; প্রেমের বাধা জয়ের বিষয়; “তুমি একা নও;” নিজের চিন্তাভাবনা (দলের প্রতি) ছুঁড়ে দেওয়া; কষ্ট করে বিজিত আত্মসম্মান; নির্লজ্জ যৌনতা; সমর্থন অনুসন্ধান; বিশ্ব-দুঃখে আলো দেখানোর গান; প্রেমের দ্বারা সব কিছু জয়ের বিষয়; এবং তুমি কী তার জন্য কোনও ক্ষমাপ্রার্থনা না করা।"

সংগীত পত্রিকা *পপুলার মিউজিক* অনুসারে, যে গানটি সমকামীদের স্তবগীতি হিসেবে সর্বাধিক পরিচিত, সেটি হল গ্লোরিয়া গেনোরের "আই উইল সারভাইভ"। এই গানটিকে "স্টোনওয়াল-উত্তর ও এইডস যুগের পুরুষ সমকামী সংস্কৃতির একটি ধ্রুপদি প্রতীক এবং সম্ভবত ডিস্কোর শ্রেষ্ঠ অ্যান্থেম" মনে করা হয়। যুক্তরাজ্যের এলজিবিটি অধিকার দাতব্য সংস্থা স্টোনওয়াল ক্রিস্টিনা অ্যাগুইলেরার "বিউটিফুল" গানটিকে এলজিবিটি সমাজের ক্ষেত্রে ২০০০-এর দশকের সবচেয়ে শক্তিশালী গান হিসেবে উল্লেখ করে। এলটন জন অনুমান করেছিলেন যে, এই গানটি শ্রেষ্ঠ সমকামীদের স্তবগীতি হিসেবে "আই উইল সারভাইভ" গানটিকে স্থানচ্যুত করতে পারে।  ডায়ানা রসের "আই’ম কামিং আউট",ক্রাকডি"আমি ফ্যাগট ফ্যাগট ফ্যাগট" এবিবিএ-এর "ড্যান্সিং কুইন", লেডি গাগার "বর্ন দিস ওয়ে" ও ভিলেজ পিপলের "ওয়াই.এম.সি.এ গানগুলিকেও সমকামীদের স্তবগীতি মনে করা হয়। যদিও এই গানগুলি রচয়িতারা সেই উদ্দেশ্যে রচনা করেননি।

## আরও দেখুন

*এলজিবিটি মার্কেটিং

## তথ্যসূত্র

বিষয়শ্রেণী:অ্যান্থেম
বিষয়শ্রেণী:এলজিবিটি-সংক্রান্ত সংগীত
বিষয়শ্রেণী:এলজিবিটিকিউ সম্পর্কিত সঙ্গীত
বিষয়শ্রেণী:এলজিবিটিকিউ সম্পর্কিত গান
বিষয়শ্রেণী:সমকামী সংস্কৃতি
রবার্ট ডাউনি জুনিয়র অভিনীত চলচ্চিত্রের তালিকা

রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় *আয়রন ম্যান* চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে।[২০][২১] ১৯৮০-এর দশকে, তিনি *ব্র্যাট প্যাক* এর একজন সদস্য হিসেবে বিবেচিত হয়েছিলেন।  ১৯৭০ সালে পিতা রবার্ট ডাউনি সিনিয়র কৃতক পরিচালনা *[[পাউন্ড (১৯৭০-এর চলচ্চিত্র)|পাউন্ড]]* চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী *[[উইয়ার্ড সায়েন্স (চলচ্চিত্র)|উইয়ার্ড সায়েন্স]]* (১৯৮৫) এবং *[[লেস দ্যান জিরো]]* (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে *[[চ্যাপলিন (চলচ্চিত্র)|চ্যাপলিন]]* চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভূমিকায় অসাধারণ অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তার অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।

১৯৯৩ সালে, তিনি *হার্ট এবং সোউলস*—চলচ্চিত্রের সাথে "আলফ্রি উডআরড" সঙ্গে "কায়রা সেজউইক" এবং *সর্ট কাটস*—চলচ্চিত্রের সাথে "ম্যাথু মোডনি" সঙ্গে "জুলিয়ান মুর", একটি তথ্যচিত্রে তিনি ১৯৯২ সালে রাষ্ট্রপতি শীর্ষক প্রচারণা *দ্যা লাস্ট পার্ট (১৯৯৩)* সম্পর্কে লিখেছেন।[৫৩][৫৪][৫৫] তিনি ১৯৯৪ সালে অভিনয় করেন, *ওনলি ইউ*—চলচ্চিত্রের সাথে "মারিসা টোমেই" এবং *ন্যাচারাল ব্রন কিলারস*—চলচ্চিত্রের সাথে "উডি হ্যারেলসন"।[৫৬][৫৭] তিনি পরবর্তীকালে *হাজির রেস্টরেশন (১৯৯৫)*, *রিচার্ড ৩ (১৯৯৫)*, *টু গার্লস এন্ড এ গাই (১৯৯৮)*, যেমন মার্কিন যুক্তরাষ্ট্রেস্পেশাল এজেন্ট "জন রয়েস" এর ভিতরে *ইউ.এস. মারসালস (১৯৯৮)*, এবং *ব্ল্যাক এন্ড হোয়াইট (১৯৯৯)*।[৫৮][৫৯][৬০][৬১]

ডাউনি *[[জোডিয়াক (চলচ্চিত্র)|জোডিয়াক]]* (২০০৭) এবং বিদ্রুপাত্মক অ্যাকশন-কমেডিধর্মী *[[ট্রপিক থান্ডার]]* (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত *[[দ্য অ্যাভেঞ্জার্স]]*, *[[অ্যাভেঞ্জার্স: এজ অব আলট্রন]]*, *[[আয়রন ম্যান ৩]]* এবং *[[ক্যাপ্টেন আমেরিকা: সিভিল ওয়ার]]*— এদের প্রত্যেকটি $১ বিলিয়ন এর বেশি মার্কিন ডলার আয় করেছে। ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা *[[শার্লক হোমস (২০০৯-এর চলচ্চিত্র)|শার্লক হোমস]]* (২০০৯) এবং *[[শার্লক হোমস: আ গেম অব শ্যাডোস]]* (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।[৩৫]  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।

## চলচ্চিত্রের তালিকা
''

## টেলিভিশন তালিকা

## ভিডিও গেম

## তথ্যসূত্র

## বহিঃসংযোগ
*   রবার্ট ডাউনি জুনিয়র: জীবনী - দ্য বিওগ্রাফি চ্যানেল 
* 
* রবার্ট ডাউনি জুনিয়র অভিনীত চলচ্চিত্রের তালিকা - fandango.com 

বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:মার্কিন চলচ্চিত্রের তালিকা
দারোরা ইউনিয়ন

**দারোরা** বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।

Darora

## আয়তন
দারোরা ইউনিয়নের আয়তন ১২ বর্গ কিলোমিটার।

## জনসংখ্যা
দারোরা ইউনিয়নের জনসংখ্যা ১৫,৯৩০ জন।

## ইতিহাস

## অবস্থান ও সীমানা
মুরাদনগর উপজেলার দক্ষিণ-মধ্যাংশে দারোরা ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে ধামঘর ইউনিয়ন, দক্ষিণে পাহাড়পুর ইউনিয়ন এবং পশ্চিমে ছালিয়াকান্দি ইউনিয়ন অবস্থিত।

## প্রশাসনিক কাঠামো
দারোরা ইউনিয়ন মুরাদনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এ ইউনিয়নের গ্রামগুলো হল:
* দারোরা
* উত্তর পদুয়া
* দীঘিরপাড়
* কেমতলি
* দক্ষিণ পুস্কুনিরপাড়
* পালাসুতা
* নোয়াকান্দি
* হাটেরপাড়
* কাজিয়াতল উত্তর
* পুকুরপাড়
* রতননগর
* পুটিয়াজুরি
* কাজিয়াতল দক্ষিণ
* শব্দলকান্দা

## শিক্ষা প্রতিষ্ঠান
* দারোরা দীনেশ চন্দ্র উচ্চবিদ্যালয়।
* কাজিয়াতল (পঃপাড়া) দারুল কুরআন ইসলামিয়া মাদ্রাসা।
* কাজিয়াতল (পূঃপাড়া) ফয়জুল উলুম মাদ্রাসা।
* পালাসুতা দাখিল মাদ্রাসা।
* কাজিয়াতল রহিম রহমান মোল্লা উচ্চবিদ্যালয়।
* পালাসুতা জাবালে নূর হাফিজিয়া মাদ্রাসা ও এতিমখানা। প্রতিষ্ঠাতা আলহাজ্ব মাওলানা মুফতি মোঃ রফিকুল ইসলাম পালাসুতা

## যোগাযোগ ব্যবস্থা
মুরাদনগর থেকে দক্ষিণ.. সিএনজি হয়ে দারোরা আসা যায়।

কুমিল্লা রোড ইলিয়েটগঞ্জ থেকে সিএনজি দিয়ে ছালিয়াকান্দি হয়ে কাজিয়াতল বা দারোরা আসা যায়।

## হাট-বাজার
দারোরা বাজার।

কাজিয়াতল হাসান মার্কেট।

কাজিয়াতল সুপার মার্কেট।

## দর্শনীয় স্থান
* আশেক হাজীর মাজার: এই মাজারে প্রতি বছর ৮ই পৌষ ওরশ অনুষ্ঠিত হয় যা হাজারো মানুষের মিলন মেলায় রূপ নেয়। কথিত আছে এই বিখ্যাত ছুফি সাধক পায়ে হেটে পবিত্র হজ্জ পালন করেছিলেন তাই এখনো তার বাড়ীটি হাজী বাড়ী নামেই সুপরিচিত।
* পালাসুতা গাবতলি বাজার বাংলাদেশের ঐতিহ্যবাহী দর্শণীয় স্থান।

## আরও দেখুন
* মুরাদনগর উপজেলা
* মুরাদনগর থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:মুরাদনগর উপজেলার ইউনিয়ন
মধুশ্রী

**মধুশ্রী** (জন্ম নাম **সুজাতা ভট্টাচার্য**) একজন ভারতীয় গায়িকা, যিনি হিন্দি, তামিল, তেলুগু ইত্যাদি চলচ্চিত্র প্লেব্যাক গায়িকা হিসাবে গান গেয়ে থাকেন। মধুশ্রীর কণ্ঠ প্রায়ই এ. আর. রহমানের কম্পোজিশনকৃত গানে শোনা যায়, তিনি একটি সংগীত পরিবার থেকে উঠে এসেছেন এবং ক্লাসিক্যাল ও ওয়েস্টার্ন ধারার সংগীতে তালিম নিয়েছেন। তার বাবার ইচ্ছে ছিল যে তিনি একজন ক্লাসিক্যাল সংগীতের শিল্পী হবেন। মধুশ্রী রবীন্দ্র ভারতী বিশ্ববিদ্যালয়ে পড়াশোনা করেন এবং সেখান থেকে তার স্নাতকোত্তর ডিগ্রী লাভ করেন। কিন্তু, তিনি সবসময়ই ইচ্ছা প্রকাশ করেছেন একজন প্লে ব্যাক সিঙ্গার হিসাবে প্রতিষ্ঠা পাওয়ার।

## প্রাথমিক জীবন
মধুশ্রী ভারতের কলকাতার একটি বাঙ্গালী পরিবারে ১৯৬৯ সালের ২রা নভেম্বর জন্মগ্রহণ করেন। তার পারিবারিক নাম ছিল সুজাতা ভট্টাচার্য। তার বাবা অমরেন্দ্রনাথ এবং মা প্রভাতী ভট্টাচার্য, যারা ছিলেন তার প্রথম শিক্ষক। তিনি সংগীতাচার্য অমিয়রঞ্জন বন্দ্যোপাধ্যায়ের নিকট হতে ক্লাসিকাল সংগীতের তালিম গ্রহণ করেন। অমিয়রঞ্জন বন্দ্যোপাধ্যায় বিষ্ণুপুর ঘরানার একজন প্রখ্যাত সঙ্গীতঙ্গ ছিলেন। এছাড়া তিনি ঠুমরি এবং খেয়ালেও অত্যন্ত পারদর্শী ছিলেন। পরবর্তীতে মধুশ্রী ইন্ডিয়ান কাউন্সিল ফর কালচারাল রিলেশন-এ যোগ দেন এবং সেখান থেকে তাকে সুরিনামে ক্লাসিক্যাল সঙ্গীতের উপর শিক্ষা প্রদানের জন্য নিযুক্ত করা হয়।

## কর্মজীবন
জাভেদ আক্তারের সুপারিশক্রমে, মধুশ্রী রাজেশ রোশন এর মোকশা ছবির গানে প্রথম প্লে ব্যাক করেন। এর পরবর্তীতে তিনি যুবা, কাল হো নাহো, হাম হে ইসপাল ইহা, কুচ না কাহো, তু বিন বাতা য়ে, ইন লামহো কে দামান মে ইত্যাদি ছবিতে প্লেব্যাক শিল্পী হিসাবে কাজ করেন।

তিনি এ. আর. রহমান এর তেহজিব এ তিনটি গান করেছেন। তার সেরা গান এর ব্যাপারে সঙ্গীত বোদ্ধাদের মধ্যে মতভেদ রয়েছে। কিন্তু, যে গানটির জন্য তিনি সর্বাধিক পরিচিত, তা হচ্ছে যুবা (২০০৪) ছবিতে গাওয়া একটি গান “কাভি নিম নিম”। যোধা আকবর ছবিতে তিনি এ. আর. রহমানের সঙ্গীত পরিচালনায় গেয়েছেন “ইন লামহো কে দামান মে” গানটি। মধুশ্রী সবসময়ের ছবির ভার্সাটাইল প্লে ব্যাক সিঙ্গার হিসাবে ২০তম লায়নস গোল্ড অ্যাওয়ার্ড জেতেন। অ্যাওয়ার্ড অনুষ্ঠানটি মুম্বাই এর ভাইদাস হল এ অনুষ্ঠিত হয়।

২০০০ সালে মধুশ্রী অভিজিৎ ভট্টাচার্যের সংগীত পরিচালনায় বাংলা ছবি হারজিৎ এর দুটি গানে প্লে ব্যাক করেন। গানগুলির মধ্য একটি হচ্ছে শিল্পী অভিজিৎ এর সঙ্গে “ব্যথার ঝড়ে প্রাণের প্রদীপ” এবং অপরটি তার একক কণ্ঠে “তোমাকে সাজানো যাবে না”।

## অ্যালবাম
* প্রথম অ্যালবামটি হল *লাগি লাগান*।

এটি রিলিজ হয় ০৮-০৮-০৮ তারিখে। রিলিজ হয়েছে: রয়ান্ত মিউজিক এন্ড বিগ মিউজিক এর মাধ্যমে। মিউজিক: রবি বাদল

# পিয়া লাগি লাগানিয়া
# লাগি লাগি
# মানাত নাহি
# আয়ে না বালাম
# যাব সে শ্যাম সিধারে
# বাবুল মোরা
# পিয়া লাগি লাগানিয়া (ভিডিও এডিট)
# লাগি লাগি (হাউস রিমিক্স)
# বারসান লাগি

## তথ্যসূত্র

## বহিঃসংযোগ
* মধুশ্রী অফিসিয়াল ওয়েবসাইট
* 

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:কলকাতার সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:রবীন্দ্রভারতী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় সঙ্গীতশিল্পী
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:বাঙালি হিন্দু
বিষয়শ্রেণী:২১শ শতাব্দীর ভারতীয় গায়িকা
ছেঁচকি

**ছেঁচকি** বা **নিরামিষ সবজি** বাংলাদেশ এবং ভারতের পশ্চিমবঙ্গের রন্ধনশৈলীর অন্তর্গত একপ্রকার ব্যাঞ্জন। বলা হয় যে গরম তেলে সব্জি ছাড়লে যে শব্দ হয় তার থেকেই পদটির নামকরণ হয় ছেঁচকি। যে কোন সব্জি ও আলু ডুমো ডুমো করে কেটে অল্প তেলে কাঁচা লঙ্কা ও পাঁচফোড়ন দিয়ে নেড়ে নেওয়া হয়। ভোজনের সময় এটি ভাজার পরে খাওয়া হয়। এটি সাধারণতঃ ডাল,ভাত, ঘি ভাত ও খিচুড়ির সাথে খেতে ভালো লাগে। কোনো ছেঁচকি লুচির সাথেও খেতে ভালো লাগে। ছেঁচকি জলখাবারে লুচি, রুটি বা পরোটার সাথেও খাওয়া হয়। এটি একটি উচ্চ শর্করাযুক্ত খাদ্য।

## উপাদান ও প্রণালি
ছেঁচকির প্রধান উপাদান সবজি। সাধারণত সবজি পাকা হয়ে গেলে বা বুড়িয়ে গেলে তা নষ্ট না করে ছেঁচকিতে ব্যবহার করা হয়। ছেঁচকিতে কচি টাটকা সবজিও ব্যবহার করা যায়। কিন্তু কচি সবজি সাধারণত অন্যান্য পদেই ব্যবহার হয় বেশি, ছেঁচকিতে সচরাচর ব্যবহার হয় না। ছেঁচকিতে মশলা হিসেবে ব্যবহার করা হয় সর্ষে ও কাঁচা লঙ্কা। কোনো কোনো ক্ষেত্রে গোলমরিচ, রসুন, আদা ও পেঁয়াজও ব্যবহার করা হয়। ছেঁচকির সবজি ও আলু প্রথমে কেটে সেদ্ধ করে নেওয়া হয়। তারপর কড়াইতে অল্প তেল গরম করে তাতে ফোড়ন দিয়ে সেদ্ধ সবজি ও আলু ভেজে নেওয়া হয়। ভাজা ভাজা হয়ে গেলে তাতে সর্ষে বাঁটা দিয়ে নামিয়ে নেওয়া হয়। মোচা প্রভৃতি কষযুক্ত সবজির ছেঁচকি কড়াইয়ের থেকে হাঁড়িতে ভালো রান্না হয়।

## প্রকারভেদ ও তারতম্য
ভাজির সঙ্গে ছেঁচকির তারতম্য লক্ষ্য করা যায়। ভাজিতে কয়েক ক্ষেত্রে লঙ্কা বা মেথি ইত্যাদি ফোড়ন দেওয়া হয়ে থাকে, কিন্তু ছেঁচকিতে সব সময়েই লঙ্কা, মেথি বা লঙ্কা, কালোজিরের ফোড়ন দেওয়া হয়ে থাকে। ভাজিতে কচি আনাজ ব্যবহার করা হয় কিন্তু ছেঁচকি রান্নাতে পাকা অর্থাৎ বুড়ো আনাজের ব্যবহার হয় । ভাজিতে সবজি গুলো বড় বড় আকারে কাটা হয় এবং রান্না করার পর এই আকারেই রাখা হয় ।

## তথ্যসূত্র

বিষয়শ্রেণী:বাঙালি রন্ধনশৈলী
বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিশাখাপত্তনম বন্দর

**বিশাখাপত্তনম বন্দর** হলো ভারতের অন্ধ্রপ্রদেশ রাজ্যের বিশাখাপত্তনমে অবস্থিত একটি বৃহত্ত সমুদ্র বন্দর। এই বন্দর দ্বারা অন্ধ্রপ্রদেশ রাজ্যটির বেশির ভাগ সমুদ্র বাণিজ্য হয় এবং বন্দরটি ভারতের প্রধান ১৩ টি বন্দরের মধ্যে একটি। এটি ভারতের *গভীরতম বন্দর*। বন্দরটি বঙ্গোপসাগরের তীরে অন্ধ্রপ্রদেশের উত্তর অংশে অবস্থিত। এটি ভারতের পূর্ব উপকূলের একমাত্র প্রাকৃতিক বা স্বাভাবিক পোতাশ্রয়ের বন্দর। বন্দরটিতে ড্রাই ডক ও জাহাজ মেরামতির ব্যবস্থা রয়েছে। বন্দরটি ভারত এর পূর্ব উপকূলে অবস্থিত এবং চেন্নাই এবং কলকাতা বন্দর-এর মাঝখানে অবস্থিত।

## ইতিহাস
উনিশ শতকে মধ্য প্রদেশে প্রবেশের জন্য পূর্ব উপকূলে একটি বন্দর নির্মাণের প্রয়োজনীয়তা অনুভূত হয়, বিশাখাপত্তনমে একটি বন্দর নির্মাণের জন্য ব্রিটিশ অ্যাডমিরাল্টির কর্নেল এইচ কার্টরাইট রিডের প্রস্তাব সরকার কর্তৃক অনুমোদিত হয় প্রথম বিশ্বযুদ্ধের পরে। মধ্য প্রদেশগুলি থেকে ম্যাঙ্গানিজ আকরিক রফতানির সুবিধার্থে ইনার হারবারটি বেঙ্গল নাগপুর রেলওয়ে ১৯২৭ এবং ১৯৩৩ সালের মধ্যে তৈরি করে। ১৯৩৪ সালের ১৯ ডিসেম্বর লর্ড উইলিংডন ₹৩৭৮ লক্ষ টাকা ব্যয়ে নির্মিত এই বন্দরটির উদ্বোধন করেন। এটি ভারত স্বাধীনতার আগে প্রধান বন্দর গুলির মধ্যে একটি ছিল।

দ্বিতীয় বিশ্বযুদ্ধের সময় বন্দরের সামরিক তাৎপর্য বৃদ্ধি পায়। ভারতের স্বাধীনতার পরে বন্দরটি বিভিন্ন পঞ্চবার্ষিক পরিকল্পনার আওতায় সম্প্রসারিত হয়। সময়ের সাথে সাথে বন্দরটি, ৩ বার্থ দ্বারা বার্ষিকভাবে ১.৩ লক্ষ টন পণ্য পরিচালিত বন্দর থেকে ২৪ টি বার্থ এবং বার্ষিকভাবে ৬৫ মিলিয়ন টন পণ্য পরিচালিত বন্দরে সম্প্রসারিত হয়। ১৯৬৪ সালে *প্রধান বন্দর কর্তৃপক্ষ আইন, ১৯৬৩*-এর অধীনে বন্দরটি একটি প্রধান বন্দর হিসাবে অবহিত করা হয়। এই আইনের অধীনে বন্দরটি পরিচালনার দায়িত্বে রয়েছে  **বিশাখাপত্তনম বন্দর কর্তৃপক্ষ**-এর কাছে।

## পোতাশ্রয়

বিশাখাপত্তনম বন্দরের পোতাশ্রয়টি একটি স্বাভাবিক পোতাশ্রয়।এটি মোট তিনটি পোতাশ্রয় বা হারবার নিয়ে গঠিত। হারবার গুলি হল-বাইরের প্রোতাশ্রয়,ভেতরের পোতাশ্রয় ও সৎস হারবার। বাইরের পোতাশ্রয়টির গভীরতা ১৭ মিটার ও ভিতরের পোতাশ্রয়টি ১২.৫ মিটার গভীর।

## পশ্চাৎভূমি এবং পণ্য
এই বন্দরের পশ্চাৎভূমি উত্তর পূর্ব অন্ধ্রপ্রদেশ, ছত্তিসগড়, দক্ষিণ ওড়িশা পর্যন্ত বিস্তৃত। আয়রন আকরিক, ম্যাঙ্গানিজ আকরিক, ইস্পাত পণ্য, সাধারণ কার্গো, কয়লা এবং অপরিশোধিত তেল হ'ল এই বন্দরে প্রধান পণ্য।

## আরও দেখুন
* গঙ্গাভরম বন্দর
* হিন্দুস্তান শিপইয়ার্ড
* ভারতের বন্দর

## তথ্যসূত্র

বিষয়শ্রেণী:ভারতের বন্দর
বিষয়শ্রেণী:১৯৩৩-এ ব্রিটিশ ভারতে প্রতিষ্ঠিত
বিষয়শ্রেণী:বঙ্গোপসাগর
চাঁপাপুর ইউনিয়ন

**চাঁপাপুর ইউনিয়ন** রাজশাহীর বগুড়া জেলার আদমদিঘী উপজেলায় অবস্থিত একটি প্রশাসনিক অঞ্চল।

## ইতিহাস
## মৌজা
চাঁপাপুর ইউনিয়নের মৌজার তালিকাঃ

১) ঝাঁখইড়;

২) বন্তইর;

৩) বরিয়াবার্তা;

৪) কয়াকুঞ্চি;

৫) সিংগাহার;

৬) বারিয়া;

৭) গোবিন্দপুর;

৮) বিহিগ্রাম;

৯) মিতইল;

১০) গাড়োহালী;

১১) পালনকুঁড়ি;

১২) আড়াইল;

## অবকাঠামো

## শিক্ষা ব্যবস্থা

## তথ্যসূত্র
রবার্ট ডাউনি জুনিয়র গৃহীত পুরস্কার এবং মনোনয়ন তালিকা

**[[রবার্ট ডাউনি জুনিয়র]]** (; জন্ম: ৪ এপ্রিল, ১৯৬৫) একজন বিখ্যাত মার্কিন অভিনেতা ও চলচ্চিত্র প্রযোজক। তিনি চলচ্চিত্র জগতে প্রায় চার দশকেরও অধিক সময় ধরে কর্মরত রয়েছেন। ডাউনি জুনিয়র তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা।

১৯৯২ সালে পেশাদার চলচ্চিত্র অভিনেতা হিসেবে *[[চ্যাপলিন (চলচ্চিত্র)|চ্যাপলিন]]*  চলচ্চিত্রের মাধ্যমে অভিনয় জীবন শুরু করেন। এই চলচ্চিত্রে কৌতুকাভিনেতা চার্লি চ্যাপলিনের ভূমিকায় অসাধারণ অভিনয়ের জন্য সেরা অভিনেতা হিসেবে তিনি একাডেমি পুরস্কারে (অস্কার) মনোনীত হন এবং বাফটা পুরস্কার অর্জন করেন। ডাউনি টিভি সিরিজ *[[এলী ম্যাক্বিল|এলী ম্যাক্বিলের]]*  জন্য তিনি গোল্ডেন গ্লোব পুরস্কার লাভ করেন।

## চলচ্চিত্র

### [[একাডেমি পুরস্কার]]

### [[বাফটা পুরস্কার]]

### [[ক্রিটিকস চয়েস চলচ্চিত্র পুরস্কার]]

### [[এম্পায়ার অ্যাওয়ার্ডস]]

### [[গোল্ডেন গ্লোব পুরস্কার]]

### কিডস চয়েজ পুরস্কার

### [[এমটিভি মুভি পুরস্কার]]

### [[পিপল’স চয়েজ পুরস্কার]]

### [[স্যাটেলাইট পুরস্কার]]

### [[স্যাটার্ন পুরস্কার]]

### [[স্ক্রিন অ্যাক্টরস গিল্ড পুরস্কার]]

### টিন চয়েস অ্যাওয়ার্ড

## টৈলিভিশন

### [[গোল্ডেন গ্লোব পুরস্কার]]

### Primetime Emmy Awards

### [[স্ক্রিন অ্যাক্টরস গিল্ড পুরস্কার]]

## তথ্যসূত্র

## বহিঃসংযোগ
* 

বিষয়শ্রেণী:রবার্ট ডাউনি জুনিয়র
বিষয়শ্রেণী:অভিনেতা অনযায়ী পুরস্কারের তালিকা
বিষয়শ্রেণী:হলিউডের পুরস্কার ও মনোনয়নের তালিকা
বিষয়শ্রেণী:গৃহীত পুরস্কার
বিষয়শ্রেণী:অভিনয়শিল্পী অনুযায়ী পুরস্কারের তালিকা
২০১৬ এশিয়ান পুরুষ হকি চ্যাম্পিয়নস ট্রফি

**২০১৬ এশিয়ান পুরুষ হকি চ্যাম্পিয়নস ট্রফি** হল এশিয়ান হকি চ্যাম্পিয়নস ট্রফির পুরুষদের প্রতিযোগিতার ৪র্থ আয়োজন, যা ২০ - ৩০ অক্টোবর ২০১৬ সালে মালয়েশিয়ার কুয়ান্টান জেলায় অনুষ্ঠিত হয়। প্রতিযোগিতায় এশিয়ান গেমসের শীর্ষ ৬টি দল রাউন্ড রবিন পদ্ধতিতে প্রতিদ্বন্দ্বিতা করে। চূড়ান্ত বিজয়ী নির্ধারণের জন্য প্লে অফ পদ্ধতিতে খেলা হয়। ২০১৬ এশিয়ান হকি চ্যাম্পিয়নস ট্রফির অফিসিয়াল স্পন্সর হল কিউনেট।

## দল
২০১৪ এশিয়ান গেমসের শীর্ষে থাকা ছয়টি দল প্রতিযোগিতায় অংশগ্রহণ করে।

*
*
*
*
* 
*

## ফলাফল
*তালিকাভুক্ত সকল সময় [[Time in Malaysia|মালয়েশিয়া স্থানীয় সময়]] ([[UTC+08:00|ইউটিসি+০৮]])*

### রাউন্ড রবিন

----

----

----

----

----

----

----

----

----

----

----

----

----

----

### Classification
#### Fifth and sixth place

### First to fourth place classification

#### Semi-finals

----

#### Third and fourth place

#### ফাইনাল

## চূড়ান্ত অবস্থান
#
#
#
#
#
#

## তথ্যসূত্র

## বহিঃসংযোগ

বিষয়শ্রেণী:এশিয়ান হকি চ্যাম্পিয়নস ট্রফি
বিষয়শ্রেণী:স্বাগতিক মালয়েশিয়ায় আন্তর্জাতিক হকি প্রতিযোগিতা
বিষয়শ্রেণী:২০১৬-এ ফিল্ড হকি
বিষয়শ্রেণী:২০১৬-এ মালয়েশীয় ক্রীড়া
জাফর আনসারী

**জাফর শাহান আনসারী** (; জন্ম ১০ ডিসেম্বর ১৯৯১) একজন ইংরেজ ক্রিকেটার যিনি সারে কাউন্টি ক্রিকেট ক্লাবের হয়ে খেলে থাকেন। একজন স্পিন-বোলিং অলরাউন্ডার হিসেবে তিনি বাম-হাতি স্পিন বল এবং বা-হাতি ব্যাটিং করে থাকেন।

## ঘরোয়া ক্রিকেট
আনসারি ২০১০ সালের সেপ্টেম্বরে সারে ক্রিকেট ক্লাবের হয়ে সাসেক্স এর বিরুদ্ধে খেলার মাধ্যমে লিস্ট এ ক্রিকেটে আত্মপ্রকাশ করেন। এরপর ২০১১ সালের এপ্রিলে ক্যামব্রিজ এমসিসিইউ এর হয়ে ইসেক্সের বিরুদ্ধে প্রথম-শ্রেণীর ক্রিকেট-এ ক্রিকেটে আত্মপ্রকাশ করেন।

## আন্তর্জাতিক ক্যারিয়ার
আনসারী ২০১৫ সালের ৮ মে তারিখে ২০১৫ ইংল্যান্ড ক্রিকেট দলের আয়ারল্যান্ড সফরকার সময়ে ইংল্যান্ডের হয়ে একদিনের আন্তর্জাতিক ক্রিকেটে আত্মপ্রকাশ করেন।

## তথ্যসূত্র

## বহিঃসংযোগ
*
*

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এসকট, ইংল্যান্ড ব্যক্তিত্ব
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:সারের ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:পাকিস্তানি বংশোদ্ভূত ইংরেজ ব্যক্তিত্ব
বিষয়শ্রেণী:হ্যাম্পটন স্কুল থেকে শিক্ষিত ব্যক্তিত্ব
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ব্রিটিশ এশীয় ক্রিকেটার
বিষয়শ্রেণী:পাকিস্তানি বংশোদ্ভূত ব্রিটিশ খেলোয়াড়
বিষয়শ্রেণী:পাকিস্তানি বংশোদ্ভূত ইংরেজ ব্যক্তি
বিষয়শ্রেণী:পাকিস্তানি বংশোদ্ভূত ব্রিটিশ ক্রীড়াবিদ
বিষয়শ্রেণী:ইংরেজ মুসলিম
বিষয়শ্রেণী:ট্রিনিটি হল, কেমব্রিজের প্রাক্তন শিক্ষার্থী
বিষয়শ্রেণী:রয়্যাল হলওয়ে, লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানি বংশোদ্ভূত ক্রীড়াবিদ
কোদানদেরা মদপ্পা কারিয়াপ্পা

ফিল্ড মার্শাল **কোদানদেরা মদপ্পা কারিয়াপ্পা (ইংরেজিতে K. M. Cariappa** **বা Kodandera "Kipper" Madappa Cariappa) **(জন্মঃ ২৮ই জানুয়ারী, ১৮৯৯; মৃত্যুঃ ১৫ই মে, ১৯৯৩) **হলেন **ভারতীয় সেনাবাহিনীর প্রথম ভারতীয় হিসেবে সেনাপতি প্রধান (কমান্ডার-ইন-চীফ)। ১৯৪৭ সালের ভারত-পাকিস্তান যুদ্ধের সময় তিনি পশ্চিমা ভারতীয় সেনাবাহিনীদেরকে নেতৃত্ব দেন। ভারতীয় আর্মি অফিসার ফিল্ড মার্শালের সর্বোচ্চ ফাইভ স্টার র‍্যাংক খেতাব এই পর্যন্ত মাত্র দুইজন পেয়েছেন, তিনি হলেন তাদের মধ্য একজন। অন্যজন্য হলেন ফিল্ড মার্শাল শ্যাম মানেকশ’। তার ক্যারিয়ার চূড়ান্ত অবস্থায় এসে, তিনি ১৯৪৯ সালে ভারতীয় সেনাবাহিনীর কমান্ডার-ইন-চীফ হয়েছিলেন।

## পাদটীকা

## তথ্যসূত্র

## বহিঃসংযোগ
*Profile on Indian Army official website 
*Profile on Bharat Rakshak  

বিষয়শ্রেণী:১৮৯৯-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:ফিল্ড মার্শাল
বিষয়শ্রেণী:ভারতীয় জেনারেল
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় মার্শাল
বিষয়শ্রেণী:কোড়গু জেলার ব্যক্তি
বিষয়শ্রেণী:দ্বিতীয় বিশ্বযুদ্ধের ভারতীয় সেনা কর্মকর্তা
বিষয়শ্রেণী:সেনাবাহিনী প্রধান (ভারত)
বিষয়শ্রেণী:ব্রিটিশ ভারতীয় সেনা কর্মকর্তা
গ্যারেথ বেটি

**গ্যারেথ জন বেটি** (; জন্ম: ১৩ অক্টোবর, ১৯৭৭) পশ্চিম ইয়র্কশায়ারের ব্রাডফোর্ড এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি।

দলে তিনি মূলতঃ স্পিন বোলিং করে থাকেন। এছাড়াও ২০১৫ সাল থেকে সারে কাউন্টি ক্রিকেট ক্লাবের অধিনায়কের দায়িত্বে পালন করছেন ‘বরিস’ ডাকনামে পরিচিত **গ্যারেথ বেটি**। ইয়র্কশায়ার ও সমারসেটের সাবেক অফ স্পিনার জেরেমি বেটি’র কনিষ্ঠ ভ্রাতা তিনি।

## প্রারম্ভিক জীবন
পশ্চিম ইয়র্কশায়ারের বিংলে এলাকায় অবস্থিত স্বেচ্ছাসেবী বিংলে গ্রামার স্কুলে অধ্যয়ন করেন তিনি। ইংল্যান্ডের অনূর্ধ্ব-১৯ দলের পক্ষে খেলার পর নিজ কাউন্টি ইয়র্কশায়ারের পক্ষে খেলতে শুরু করেন। ১৯৯৭ সালে কাউন্টি চ্যাম্পিয়নশীপে তার অভিষেক ঘটে। কিন্তু সুযোগের অভাবহেতু ১৯৯৮ সালে সারে দলে স্থানান্তরিত হন। ঐ দলে তিনি কেবলমাত্র একদিনের খেলাতেই অংশ নিতেন। ২০০২ সালে ওরচেস্টারশায়ারে যোগ দেন তিনি। এদলে অবস্থানকালেই প্রধান স্পিনারের মর্যাদা পান ও জাতীয় দলে খেলার সুযোগ লাভ করেন।

## আন্তর্জাতিক ক্রিকেট
২০০০-এর মধ্যভাগে ব্যাপকভাবে অ্যাশলে জাইলসের বিকল্প হিসেবে ইংল্যান্ড দলে খেলেন। ২০০৩ সালে উপমহাদেশে সফরকারী ইংল্যান্ড দলের পক্ষে চার টেস্টে অংশ নিয়েছিলেন। পীচের অনুকূল পরিবেশের উপযোগিতায় দলে দ্বিতীয় স্পিনার হিসেবে অন্তর্ভুক্তি ঘটে তার। ২০০৩-০৪ মৌসুমে ওয়েস্ট ইন্ডিজ সফরে যান। এন্টিগুয়ায় অনুষ্ঠিত সিরিজের চতুর্থ টেস্টে ব্রায়ান লারা’র চতুর্শতকের বিশ্বরেকর্ডের রানটি তার বল থেকেই আসে। পরের মৌসুমে দলের দ্বিতীয় স্পিনার হিসেবে দক্ষিণ আফ্রিকা সফরে যান তিনি।

দল নির্বাচকমণ্ডলী তার উপর পূর্ণ আস্থাজ্ঞাপন করে ২০০৫ সালে বাংলাদেশ সফরে দুই টেস্টের সিরিজের তাকে অন্তর্ভুক্ত করে। অ্যাশলে জাইলসের আঘাতপ্রাপ্তিতে ও বাংলাদেশ দলের ব্যাটিং ব্যর্থতায় পুরো সিরিজেই তাকে বোলিংই করতে হয়নি। মন্টি পানেসার ও গ্রেইম হিকের উত্থানে দলের কাছ থেকে দূরে থাকেন তিনি।

২০০৮ সালের শীতকালে নিউজিল্যান্ড সফরে ইংল্যান্ড লায়ন্সের সদস্য মনোনীত হন। ২০ অক্টোবর, ২০১৬ তারিখে বাংলাদেশ সফরে দলের অন্যতম সদস্য মনোনীত হন। এরফলে তিনি দীর্ঘ ১৪২ টেস্ট পর মাঠে নামেন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে ৪ উইকেট পান তিনি। প্রথম ইনিংসে ১/৫২ ও দ্বিতীয় ইনিংসে ৩/৬৫ নিয়ে দলের জয়ে স্বল্প ভূমিকা রাখেন।

## তথ্যসূত্র

## আরও দেখুন
* বেন ডাকেট
* হাসিব হামিদ
* ইংল্যান্ড এবং ওয়েলস ক্রিকেট বোর্ড
* ২০১৬-১৭ ইংল্যান্ড ক্রিকেট দলের বাংলাদেশ সফর
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার
বিষয়শ্রেণী:২১শ শতাব্দীর ইংরেজ ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ওরচেস্টারশায়ারের ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:ইয়র্কশায়ারের ক্রীড়াবিদ
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:সারের ক্রিকেটার
বিষয়শ্রেণী:সারে ক্রিকেট অধিনায়ক
বিষয়শ্রেণী:সারে ক্রিকেট বোর্ডের ক্রিকেটার
বিষয়শ্রেণী:ব্রাডফোর্ডের ব্যক্তি
বিষয়শ্রেণী:ব্রাডফোর্ড থেকে আগত ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
জাইগোট

**ভ্রূন** () একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।

## মানব

মানব নিষেকের ক্ষেত্রে, একটি নির্গত ডিম্বাণু (একটি হ্যাপ্লয়েড সেকেন্ডারি oocyte যার প্রতিলিপি ক্রোমোজোম কপি রয়েছে) এবং একটি হ্যাপ্লয়েড শুক্রাণু কোষ (পুরুষ গ্যামেট) একত্রিত হয়ে জাইগোট নামে একটি একক ডিপ্লয়েড কোষ তৈরি করে।

## ভ্রূনের পুষ্টি
মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারণ বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।

## আরো দেখুন
* জীবনের উৎপত্তি
* প্রজনন
* কোষ বিভাজন
* শারীরবিদ্যা

## তথ্যসূত্র

বিষয়শ্রেণী:জীববিজ্ঞান
বিষয়শ্রেণী:জীবন
বিষয়শ্রেণী:বিকাশমূলক জীববিজ্ঞান
বিষয়শ্রেণী:মানুষের গর্ভাবস্থা
জামিয়া ইসলামিয়া ইব্রাহিমিয়া উজানি মাদ্রাসা

**জামিয়া ইসলামিয়া ইব্রাহিমিয়া উজানি মাদ্রাসা** বাংলাদেশের একটি ঐতিহ্যবাহী  দ্বীনি শিক্ষা প্রতিষ্ঠান। এর প্রতিষ্ঠাতা সুলতানুল আউলিয়া ক্বারী ইব্রাহিম সাহেব তিনি রশিদ আহমদ গাঙ্গহীর অন্যতম খলিফা।

## অবস্থান
চাঁদপুর জেলার অন্তর্গত কচুয়া থানার উত্তর-পূর্ব প্রান্ত ঘেঁষে অবস্থিত উজানি গ্রামে জ্ঞান ও প্রজ্ঞার আলোক বিস্তৃত এক ঐতিহ্যবাহি দ্বীনি শিক্ষা প্রতিষ্ঠান।

## যাতায়াত
ঢাকা থেকে কুমিল্লার মাধাইয়া নেমে সি এন জি করে উজানী মাদ্রাসায় যাওয়া সহজ।এছাড়াও গুলিস্তান সায়েদাবাদ থেকে অনির্বান বাসে করে উজানী মাদ্রাসা যাওয়া যায় আরও সহজ।

চট্টগ্রাম থেকে চাঁদপুর কচুয়া থানার সামনে থেকে সি এন জি করে উজানী মাদ্রাসায় যাওয়া সহজ।

## ইতিহাস
১৯০১ সালে ভারত উপমহাদেশের কুরআন শিক্ষার প্রাণ পুরুষ অলিয়ে কামেল হযরত মাওলানা ক্বারী ইব্রাহীম (র.) এর হাতে এই প্রতিষ্ঠানের ভিত্তিপ্রস্তর স্থাপন হয়।

## ব্যবস্থাপনা
প্রাচ্যের অক্সফোর্ড খ্যাত, মাদরে ইলম দারুল উলুম দেওবন্দ এর অনুকরণে সম্পূর্ণ জনগণের সাহায্য ও সহযোগীতায় আল্লাহ তায়ালার উপর ভরসা করে প্রতিষ্ঠানটি যুগযুগ ধরে দ্বীনের খিদমত করে আসছে। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।

## শিক্ষা কার্যক্রম
প্রতিষ্ঠানটিতে কওমি মাদ্রাসা শিক্ষাবোর্ড বেফাকুল মাদারিসিল আরাবিয়া বাংলাদেশ এর অধিনে শিক্ষা কার্যক্রম পরিচালিত হয়। নূরানী, নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে। অত্র প্রতিষ্ঠানটি কেরাত বিভাগের জন্য সারাদেশে বিশেষ খ্যাতি লাভ করেছে।

## প্রখ্যাত শিক্ষক
* মুফতি দোলয়ার হোসাইন সাহেব
* মুফতি মাহমুদুল হাসান কাসেমী সাহেব 
* মাওলানা মুসলিম আইনী সাহেব 
* মুফতি নোমান ইবনে মাদানী সাহেব 

## উল্লেখযোগ্য প্রাক্তন শিক্ষার্থী
* মাওলানা খুরশিদ আলম কাসেমী
* মাওলানা আশেক এলাহী সাহেব পীর সাহেব উজানী

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার কওমি মাদ্রাসা
গোলাম নওশের

**গোলাম মোহাম্মদ নওশের** (জন্ম: ৬ অক্টোবর, ১৯৬৪) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের পক্ষে ৯টি একদিনের আন্তর্জাতিকে অংশগ্রহণ করেছেন ‘প্রিন্স’ ডাকনামে পরিচিত **গোলাম নওশের**। এছাড়াও, বাংলাদেশ ক্রিকেট কন্ট্রোল বোর্ড একাদশের পক্ষেও খেলেছেন তিনি।

১৯৮০-এর দশকের দ্বিতীয়ার্ধ্বে বাংলাদেশের প্রধান স্ট্রাইক বোলার ছিলেন তিনি। দলে তিনি মূলতঃ বামহাতে মিডিয়াম বোলিং করতেন। পাশাপাশি বামহাতে ব্যাটিংয়ে পারদর্শীতা দেখিয়েছেন।

## প্রারম্ভিক জীবন
দীর্ঘদেহী নওশের মূলতঃ বামহাতি পেসার। ১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ পক্ষে খেলেন। একবছর পরই শ্রীলঙ্কার বিপক্ষে খেলার জন্য বাংলাদেশ দলের সদস্য মনোনীত হন। রঞ্জন মাদুগালের উইকেট নিয়ে স্বীয় সামর্থের পরিচয় দেখান। জানুয়ারি, ১৯৮৬ সালে রমিজ রাজা ও শোয়েব মোহাম্মদের উইকেট পেয়েছিলেন।

## আন্তর্জাতিক ক্রিকেট
৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। খেলায় তিনি ৩ বল মোকাবেলা করে ১* রানে অপরাজিত ছিলেন। বল হাতে ৭ ওভারে ৩২ রান দিয়ে কোন উইকেট পাননি। তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়।

ক্যান্ডির অ্যাসগিরিয়া স্টেডিয়ামে আয়োজক শ্রীলঙ্কার বিপক্ষে প্রতিযোগিতার তৃতীয় খেলায় ব্রেন্ডন কুরুপ্পুকে সামিউর রহমানের কটে পরিণত করে প্রথম উইকেটের সন্ধান পান। এছাড়াও ব্যাট হাতে ৩* রানে অপরাজিত থাকেন। ঐ খেলায়ও বাংলাদেশ দল ৭ উইকেটে হারে।

শারজায় অস্ট্রেলিয়ার বিপক্ষে ১/২৭ লাভ করেন যাতে উইকেট-রক্ষক ইয়ান হিলি তার শিকারে পরিণত হন।

## আইসিসি ট্রফি
আঘাতের কারণে তার খেলোয়াড়ী জীবনের ব্যাপক প্রভাব বিস্তার করে। এরফলে ১৯৯০-এর দশকে জাতীয় দলে ধারাবাহিতা রক্ষা করতে পারেননি। দূর্ভাগ্যজনকভাবে ১৯৯৪ সালে কেনিয়ায় অনুষ্ঠিত আইসিসি ট্রফির দ্বিতীয় পর্বের খেলাগুলোয় তাকে আর দেখা যায়নি। আঘাতপ্রাপ্তির ফলে তাকে মাঠের বাইরে অবস্থান করতে হয়।

## পরিসংখ্যান

## তথ্যসূত্র

## আরও দেখুন
* গাজী আশরাফ
* আনিসুর রহমান
* বাংলাদেশী ওডিআই ক্রিকেটারদের তালিকা

## বহিঃসংযোগ
* 
* 
* hedailystar.net

বিষয়শ্রেণী:১৯৬৪-এ জন্ম
বিষয়শ্রেণী:২০শ শতাব্দীর বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:ঢাকা থেকে আগত ক্রিকেটার
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিবিসি নিউজ

**বিবিসি নিউজ** () হল একটি কর্মক্ষম ব্যবসা বিভক্তি বিবিসির আন্তর্জাতিক খবর এবং বর্তমান বিষয়াবলী সম্পর্কিত অনলাইন সংবাদপত্র। বিভাগটি বিশ্বের বৃহত্তম সম্প্রচারিত সংবাদ সংস্থা এবং রেডিও ও টেলিভিশনের আউটপুট প্রতি দিন প্রায় ২৪ ঘণ্টা সংবাদ সম্প্রচার করে থাকে, পাশাপাশি অনলাইন নিউজ হিসাবে এটি সেবা দেয়। এই বিভাগটি বিশ্বজুড়ে ৫০টি বিদেশী সংবাদ সংস্থা বজায় রাখে ২৫০ জনেরও বেশি প্রতিনিধিদের সেবার মাধ্যমে। জেমস হার্ডিং ২০১৩ সাল থেকে বিবিসি নিউজের সংবাদ এবং বর্তমান বিষয়ক এর পরিচালনা করছেন।

বিবিসি নিউজের বার্ষিক বাজেট £৩৫০ মিলিয়ন ইউরো; এখানে ৩,৫০০ কর্মীবৃন্দ রয়েছে, যাদের মধ্যে ২,০০০ সাংবাদিকের প্রতিনিধিত্ব করছেন।

## ইতিহাস

পৃথিবীর প্রথম জাতীয় সম্প্রচার প্রতিষ্টান হচ্ছে *ব্রিটিশ ব্রডকাস্টিং কর্পোরেশন*। ব্রিটিশ ব্রডকাস্টিং কোম্পানি ১৪ নভেম্বর ১৯২২ সালে রেডিও স্টেশন 2LO থেকে প্রথম বেতার বুলেটিন সম্প্রচার করে।

## আরও দেখুন
* ব্রিটিশ ব্রডকাস্টিং কর্পোরেশন (**বিবিসি**)
* বিবিসি ওয়ার্ল্ড নিউজ

## তথ্যসূত্র

## বহিঃসংযোগ

* বিবিসি নিউজ 
* BBC News in focus: Photos from the past six decades দ্য গার্ডিয়ান 

বিষয়শ্রেণী:ব্রিটিশ সংবাদ সংস্থা
বিষয়শ্রেণী:সংবাদ সংস্থা
বিষয়শ্রেণী:পিবডি পুরস্কার বিজয়ী
বিষয়শ্রেণী:বহুভাষিক সংবাদ পরিষেবা
বিষয়শ্রেণী:টর ওনিওন পরিষেবা
বিষয়শ্রেণী:ওয়েবি পুরস্কার বিজয়ী
বঙ্গদেশের নামসমূহ

থাম্ব|বাঙালি অধ্যুষিত এলাকাসমূহ।
অধুনা 'বঙ্গ' বা **বাংলা ভূমি** (Land of Bengal) ইতিহাসে বিভিন্ন সময়  বিভিন্ন নামে পরিচিত ছিল, যা  সুপ্রাচীন রাজ্য ও জনবসতি থেকে উদ্ভূত হয়।

## ইতিহাস
*বাংলা* বা *বেঙ্গল* (Bengal) শব্দগুলির আদি উৎস অজ্ঞাত, কিন্তু বিশ্বাস করা হয় যে শব্দটি *বং* অথবা *বাং* নামক একটি দ্রাবিড়ীয়-ভাষী গোষ্ঠী থেকে উদ্ভূত হয়েছে। অনেকে মনে করেন*বং* জাতিগোষ্ঠী ১০০০ খ্রিস্টপূর্বের দিকে এই অঞ্চলে বসতি স্থাপন করেছিলেন।

অন্য তত্ত্ব বলছে যে শব্দটির উৎপত্তি অস্ট্রিক শব্দ "বঙ্গা" থেকে এসেছিল, যার অর্থ অংশুমালী। তবে এসব তত্ত্বসমূহের কোনো ঐতিহাসিক অথবা প্রত্নতাত্ত্বিক প্রমাণ পাওয়া যায় না। *বঙ্গ* কথাটির সর্বপ্রাচীন উল্লেখ ঋগ্বেদের ঐতরেয় ব্রাহ্মণ গ্রন্থে পাওয়া যায়। এছাড়াও বিভিন্ন প্রাচীন ভারতীয় গ্রন্থ যেমনঃ অথর্ববেদ, বিভিন্ন উপনিষদ, জৈন গ্রন্থে, মহাভারত এবং পুরাণসমূহে বঙ্গের উল্লেখ পাওয়া যায়। আনুমানিক ৭২০ খ্রিষ্টাব্দে বাংলার সমতট অঞ্চলের দেব রাজবংশের রাজা মহারাজ আনন্দদেবের কুমিল্লার ময়নামতির একটি তাম্রশাসনে "বাঙ্গালা" শব্দের একটি প্রাচীন উল্লেখ পাওয়া যায়। তাম্রশাসন থেকে জানা যায় মহারাজ আনন্দদেব "শ্রী বাঙ্গালা মৃগাঙ্ক" উপাধি ব্যবহার করতেন, যার অর্থ বাঙ্গালার চন্দ্র। বাংলা সাহিত্যের আদি নিদর্শন চর্যাপদেও বঙ্গ, বঙ্গালদেশ এবং বঙ্গালী জাতির উল্লেখ রয়েছে। "বাঙ্গালা" (*বঙ্গাল/বঙ্গল*)-এর আরো একটি পুরোনো উল্লেখ রাষ্ট্রকূট সাম্রাজ্যের শাসক গোবিন্দ ৩-এর নেসারি প্লেট্‌সে (৮০৫ খ্রিস্টাব্দ-আগে) রয়েছে, যেখানে পাল রাজা ধর্মপালকে "বাঙ্গালার রাজা" বলে অভিহিত করে এর বৃত্তান্ত লেখা আছে।

## নামসমূহ
### আধুনিক নামসমূহ
*ভৌগোলিক নাম:
**বাঙ্গালাহ
**বেঙ্গালাহ
**বাঙালা
**বেঙ্গল
**বাংলা 
**বঙ্গ
*ভাষাগত নাম:
**বাংলাদেশ/বঙ্গদেশ
**বাঙালাভূমি/বঙ্গভূমি
**বাংলারাজ্য/বঙ্গরাজ্য 
**বাংলারাষ্ট্র/বঙ্গরাষ্ট্র/বাঙালারাষ্ট্র
**বড়ো বাঙালা/বড়োবঙ্গ
**অসমবঙ্গ/অসমবাঙালা
*রাজনৈতিক নাম:
**পূর্ববঙ্গ
**পশ্চিমবঙ্গ
**শাহীবাংলা
**বিশাল বাঙালা
**ঈশানবাংলা/ঈশানবঙ্গ
** বৃহত্তর বাংলাদেশ/বৃহৎ বাংলাদেশ/মহাবাঙালা/মহাবঙ্গ
** অবিভক্তবঙ্গ/যুক্তবাংলা

### ভৌগোলিক প্রভেদ
*উত্তরবঙ্গ
*দক্ষিণবঙ্গ
*পূর্ববঙ্গ
*পশ্চিমবঙ্গ
*ঈশানবঙ্গ

### ঐতিহাসিক নামসমূহ
*বঙ্গা
*বাং 
*বঙ্গ/বঙ্গদেশ 
*বঙ্গাল/বাঙ্গালা
*বঙ্গালম্
*বাঙ্গালাদেশা/বঙ্গদেশম্
*গৌড়/গৌড়বঙ্গ/গৌড়বঙ্গাল 
*বাঙ্গালা/শাহী বাঙ্গালা
*সুবাহ-ই-বাঙ্গালা
*বেঙ্গালা
*বেঙ্গালেন
*বেঙ্গল প্রেসিডেন্সি

### বিশেষণ
* বাংলা
* বাঙালি
* বঙ্গীয়
* বাংলাদেশি
* বাঙাল
* বঙ্গবাসী
* বঙ্গদেশীয়

### অন্যান্য নাম
* গঙ্গাহৃদ/গঙ্গাঋদ্ধি/গঙ্গারাষ্ট্র
* গৌড় রাজ্য

### বঙ্গের ডাকনাম
* সোনার বাংলা
* বাংলা মা
* বঙ্গমাতা
* রূপসী বাংলা
* শ্যামল বাংলা
* এপার বাংলা
* ওপার বাংলা 
* পদ্মাপাড়
* গঙ্গাপাড় 
* নদীমাতৃক দেশ
* হাজার নদীর দেশ
* শাহী বাংলা

## আরও দেখুন
* বাংলা
* বাংলাদেশ
* পশ্চিমবঙ্গ 
* ভারতের নামসমূহ
* স্থান-নাম তত্ত্ব

## তথ্যসূত্র

বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গ
বিষয়শ্রেণী:বাংলাদেশের ভূগোল
বিষয়শ্রেণী:পশ্চিমবঙ্গের ভূগোল
বিষয়শ্রেণী:পশ্চিমবঙ্গের ইতিহাস
বিষয়শ্রেণী:ভৌগোলিক ক্ষেত্র
বিষয়শ্রেণী:ভারতের ইতিহাস
দলবীর সিং সোহাগ

**দলবীর সিং সোহাগ** (জন্মঃ ২৮ ডিসেম্বর ১৯৫৪) ভারতীয় সেনাবাহিনীর একজন অবসরপ্রাপ্ত জেনারেল যিনি ২০১৪ সালের ৩১ জুলাই হতে ২০১৬ সালের ৩১ ডিসেম্বর পর্যন্ত ভারতীয় সেনাবাহিনীর প্রধান কর্মকর্তা (সেনাপ্রধান) হিসেবে দায়িত্ব পালন করেন । সেনাপ্রধান হওয়ার পূর্বে তিনি উপসেনাপ্রধান ছিলেন ।

## প্রাথমিক জীবন ও শিক্ষা জীবন
দলবীর একজন তৃতীয় প্রজন্মের সৈনিক যিনি ১৯৫৪ সালের ২৮শে ডিসেম্বর শ্রীমতি ইশারী দেবী ও সুবেদার-মেজর (১৮ ক্যাভালরী রেজিমেন্ট, ভারত) রামপাল সিং এর ঘরে জন্মেছিলেন । তার পরিবার ভারতের হরিয়ানা রাজ্যের ঝাজ্জর জেলার বিশান গ্রামের বাসিন্দা ।

সিং তার প্রাথমিক শিক্ষা নিজ গ্রামেই সম্পন্ন করেন এবং পরে ১৯৬৫ সালে মাধ্যমিক শিক্ষার জন্য রাজস্থান রাজ্যের চিত্তোরগড়ে অবস্থিত 'সৈনিক স্কুলে' ভর্তি হন, পরবর্তীতে ১৯৭০ সালে তিনি 'ন্যাশনাল ডিফেন্স একাডেমী' (খড়কওয়াসলা, মহারাষ্ট্র) তে যোগদান করেন । তার কৌশলবিদ্যা এবং ব্যবস্থপনাবিদ্যায় স্নাতকোত্তর ডিগ্রী রয়েছে এছাড়া 'এশিয়া প্যাসিফিক সেন্টার ফর সিকিউরিটি স্টাডিজ' (হাওয়াই) এর প্রস্তাবকৃত 'এক্সিকিউটিভ কোর্স' সম্পন্ন করেছেন তিনি এবং নাইরোবির 'ইউনাউটেড ন্যাশন্স পিসকিপিং সেন্টার' থেকে 'সিনিয়র মিশন লীডার্স কোর্স' করেছেন ।

## সামরিক কর্মজীবন
১৯৭৪ সালের ১৬ জুন ৫ম গোর্খা রাইফেলসের ৪র্থ ব্যাটেলিয়নে কমিশন পাবার মধ্য দিয়ে দলবীরের সেনাজীবনের গোড়াপত্তন ঘটে । তিনি দেহরাদুনস্থিত 'ইন্ডিয়ান মিলিটারী একাডেমী'র প্রশিক্ষক ছিলেন এবং শ্রীলঙ্কায় এলটিটিই বিরোধী ভারতের সেনাঅভিযান 'অপারেশন পবন' এ তিনি কম্পানী কমান্ডার (মেজর) ছিলেন । তিনি ভারতের নাগাল্যান্ডে অবস্থিত ৩৩ রাষ্ট্রীয় রাইফেলসের অধিনায়ক ছিলেন । এরপর তিনি ৫৩ পদাতিক ব্রিগেডের কমান্ডার ছিলেন যে ব্রিগেডের দায়িত্ব ছিল কাশ্মীর উপত্যকায় 'কাউন্টার ইন্সারজেন্সী অপারেশন' করা (জুলাই ২০০৩ থেকে মার্চ ২০০৫ পর্যন্ত), এরপর তিনি অক্টোবর ২০০৭ থেকে ডিসেম্বর ২০০৮ পর্যন্ত ৮ম মাউন্টেন ডিভিশন (কার্গিল) এর জেনারেল অফিসার কমান্ডিং ছিলেন । এছাড়া তিনি স্পেশাল ফ্রন্টিয়ার ফোর্সের ইন্সপেক্টর জেনারেল হিসেবে নিয়োগ পেয়েছিলেন ।

## তথ্যসূত্র

## বহিঃসংযোগ

* General Dalbir Singh, PVSM, UYSM, AVSM, VSM in the Indian Army official website.
* Ascent of a General: A Profile of India’s 26th Army Chief in Press Information Bureau official website.

বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় সামরিক ব্যক্তিত্ব
বিষয়শ্রেণী:সেনা প্রধান (ভারত)
বিষয়শ্রেণী:ভারতীয় জেনারেল
বিষয়শ্রেণী:ঝাজ্জর জেলার ব্যক্তিত্ব
বিষয়শ্রেণী:সৈনিক স্কুলের প্রাক্তন শিক্ষার্থী
বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী
বিষয়শ্রেণী:পরম বিশিষ্ট সেবা পদক প্রাপক
বিষয়শ্রেণী:অতি বিশিষ্ট সেবা পদক প্রাপক
বিষয়শ্রেণী:উত্তম যুদ্ধ সেবা পদক প্রাপক
বিষয়শ্রেণী:বিশিষ্ট সেবা পদক প্রাপক
বিষয়শ্রেণী:ঝজ্জর জেলার ব্যক্তি
বিষয়শ্রেণী:সেনাবাহিনী প্রধান (ভারত)
বিষয়শ্রেণী:কলেজ অফ ডিফেন্স ম্যানেজমেন্টের প্রাক্তন শিক্ষার্থী
আটিগ্রাম ইউনিয়ন

**আটিগ্রাম ইউনিয়ন** ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।

কালের স্বাক্ষী বহনকারী ধলেশ্বরী নদীর তীরে গড়ে উঠা মানিকগঞ্জ সদর উপজেলার একটি ঐতিহ্যবাহী ইউনিয়ন হলো আটিগ্রাম ইউনিয়ন । কাল পরিক্রমায় আজ আটিগ্রাম ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।

## আয়তন
আটিগ্রাম ইউনিয়নের মোট আয়তন – ১৬.৮৩৫ (বর্গ কিঃ মিঃ)
## জনসংখ্যা
আটিগ্রাম ইউনিয়নের মোট জনসংখ্যা – ২২৭২৮ জন (প্রায়) (২০২২ সালের আদম শুমারি অনুযায়ী)

## গ্রাম
চন্দ্রদেবপুর, কোষাভাঙ্গা, অনন্তপুর, চর অনন্তপুর ,চাঙ্গারীপাড়া পুর্বকেষ্টি, বন কেষ্টি, রাজনগর, সরকারপাড়া, পাথালিয়া পাড়া ,চরবিরাটি,দয়ারামপুর, হরিহর পট্রি, কোষনাইকান্দি, খাসনারিকুলী, পুর্ব আটিগ্রাম, পশ্চিম আটিগ্রাম, মধ্য বরুন্ডী , ভগবানপুর, মাছুরী, ফারিরচর, উত্তর মাধবপুর, কালীনগর, জাগীরদিঘুলিয়া, বার্তা, পুড়াপাড়া, পূর্ব বাসাই, বাসাই, যাদবপুর, দেবেন্দ্রনগর, নারিকুলী, মির্জানগর, আটিগ্রাম কুঠি, ডিহি কাটিগ্রাম, উত্তর কেষ্টি, অনন্তপুর, কুমুদপুর , দক্ষিণ বরুন্ডী, মালুটিয়া ইত্যাদি।

## তথ্যসূত্র

বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
গড়পাড়া ইউনিয়ন

**গড়পাড়া ইউনিয়ন** ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।

## অবস্থান ও আয়তন

## ইতিহাস

## ভৌগোলিক উপাত্ত

## প্রশাসনিক উপাত্ত

## জনসংখ্যার উপাত্ত

## শিক্ষা
এখানে ৭ টি প্রাথমিক বিদ্যালয় ৫ টি উচ্চ বিদ্যালয় ১ টি ডিগ্রী কলেজ রয়েছে

## কৃষি

## অর্থনীতি

## যোগাযোগ
মানিকগঞ্জ জেলা সদর বাসস্ট্যান্ড হতে কর্নেল এ মালেক রোড ধরে মাত্র ৩.৫ কি.মি. পথ পেরুলেই গড়পাড়া ইউনিয়ন পরিষদ এলাকা শুরু। বাসস্ট্যান্ড হতে অটোরিক্সা, রিক্সা অথবা সিএনজি অটোরিক্সা যোগে মাত্র ১০ মিনিট সময়ের পথ। এছাড়াও পার্শ্ববর্তী সাটুরিয়া উপজেলা বাসস্ট্যান্ড ও ঘিওর উপজেলা বাসস্ট্যান্ড হতে স্বল্প সময়ে সিএনজি অটোরিক্সা যোগে গড়পাড়া ইউনিয়ন এলাকায় পৌঁছানো যায়। শুধুমাত্র বর্ষাকালে নৌপথে তরা, ঘিওর, সাটুরিয়ার গোপালপুর সহ বিভিন্ন নৌ ঘাট হতে নৌকা বা ট্রলার যোগে গড়পাড়া পৌছানো যায়।

## জনপ্রতিনিধি

## তথ্যসূত্র

বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দিঘী ইউনিয়ন

**দিঘী ইউনিয়ন** ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।

## ভূগোল
দিঘী ইউনিয়নের স্থানাঙ্ক হল । এর মোট আয়তন । 

## জনসংখ্যার উপাত্ত
২০১১ সালের আদমশুমারি অনুসারে দিঘি ইউনিয়নে ৪,৬২৯ টি পরিবার বাস করে এবং জনসংখ্যা হল ২০,০৯৪ জন।

## অর্থনীতি
মোট ৪টি হাট এবং বাজার রয়েছে। দিঘি ইউনিয়নে প্রতি বছর ৮টি মেলা (মেলা) অনুষ্ঠিত হয়। তারা বাজার, দৌটিয়া বাজার, বট তোলা বাজার (বাংলা) দিঘি ইউনিয়নের বিখ্যাত বাজার।

## প্রশাসন
দিঘী ইউনিয়নে ২৬ গ্রামীণ পল্লী আছে, সেগুলি হল: মুলজান, ভাতবাউর, দিঘী, বাগজান, রোমনপুর, গুলোটিয়া, সুসুন্দা, দায়োটিয়া, খাগড়াকুড়ি, রোহাদহো, কুটাই, চামতা, নতুন বস্তি, বট-তলা। এখানে ২৯টি মৌজা ও ৩৬টি গ্রাম আছে

## রাস্তা
*এন৫

## নদী
* কালীগঙ্গা নদী

## প্রতিষ্ঠান
দিঘী ইউনিয়নে ২ টি কলেজ, ৩ টি মাধ্যমিক বিদ্যালয়, ৭ টি প্রাথমিক বিদ্যালয়, ১ টি ব্যাংক, ১ টি ইউনিয়ন স্বাস্থ্য কেন্দ্র, ১ টি প্রতিবন্ধি ইনস্টিটিউট, ১ টি বিদ্যুৎ ইনস্টিটিউট, ১ টি বাস স্টেশন রয়েছে।

## শিক্ষা

### উচ্চ মাধ্যমিক শিক্ষা প্রতিষ্ঠান

* কর্নেল মালেক মেডিকেল কলেজ 
* গড়পাড়া হাফিজ উদ্দিন ডিগ্রি কলেজ।

### মাধ্যমিক শিক্ষা প্রতিষ্ঠান

* মুলজান উচ্চ বিদ্যালয় 
* সরকারী টেক্সটাইল ভোকেশনাল ইনস্টিটিউট মানিকগঞ্জ 
* দৌটিয়া গড়পাড়া রহিমা হাফিজ উচ্চ বিদ্যালয়।

## তথ্যসূত্র

বিষয়শ্রেণী:মানিকগঞ্জ সদর উপজেলার ইউনিয়ন
বিষয়শ্রেণী:ঢাকা বিভাগের জনবহুল স্থান
হাটিপাড়া ইউনিয়ন

**হাটিপাড়া ইউনিয়ন** ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।

ইউনিয়নটি এখন অনেকটাই পদ্মা নদীর মধ্যে হারিয়ে গেছে নদীর তীরে গড়ে উঠা মানিকগঞ্জ সদর উপজেলার একটি ঐতিহ্যবাহী ইউনিয়ন হলো হাটিপাড়া ইউনিয়ন ।

## অবস্থান ও আয়তন

## ইতিহাস

## ভৌগোলিক উপাত্ত

## প্রশাসনিক উপাত্ত

## জনসংখ্যার উপাত্ত

## শিক্ষা

## কৃষি

## অর্থনীতি

## যোগাযোগ

## উল্লেখযোগ্য ব্যক্তি

## তথ্যসূত্র

বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ